Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana María Beltrán Villalba andreak aurkeztutako galdera, Skolae programaren derrigorrezkotasuna ezartzen duten 350/2018, 441/2018 eta 418/2018 ebazpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkarteko parlamentari Ana Beltrán Villalba andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak urtarrilaren 24ko Osoko Bilkuran ahoz erantzun dezan:

Lehendakari andrea, Skolae programa ez zela derrigorrezkoa izanen esan zenuenez gero:

– Nafarroako Gobernuak noiz indargabetuko ditu Skolae programaren derrigorrezkotasuna ezartzen duten Hezkuntza Departamentuaren 350/2018,, 441/2018 eta 418/2018 ebazpenak?

Iruñean, 2019ko urtarrilaren 17an

Foru parlamentaria: Ana Beltrán Villalba